**Nu a mai nins demult**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu a mai nins demult

Demult nu a mai nins, dragostea mea...

sunt casele-n lumină, cu becuri colorate

ce împresoară streşini, pe-obloane înşirate,

ghirlande legănate de vânturi la şosea!

Nu a mai nins demult, iubirea mea,

să pot topi steluţele-ngheţate,

cu sărutări şi-mbrăţişări păstrate,

în lumea albă-a fulgului de nea!

Nu a mai nins demult, dragostea mea,

să scârţâie zăpada când păşeşti,

târziu în noapte să depănăm poveşti,

să simt căldura din răsuflarea ta.

Nu a mai nins demult, iubirea mea,

cu praf de stele ce peste noi să cadă,

să pară luna, un bulgăr de zăpadă,

ce-şi ia lumină din fiecare stea!